text: Flertal sagde ja til flytning af Sønderjysk Forsikrings hovedsæde
  18 september 2015 kl. 05.17
  Et flertal på en ekstraordinær generalforsamling i Sønderjysk Forsikring sagde torsdag aften ja til, at det ikke længere skal bestemmes i selskabets vedtægter, hvor det skal have hovedsæde. Det åbner for at en omstridt flytning fra Sønderborg til Aabenraa nu kan gennemføres.
  Processen omkring domicilplacering har været i gang siden 2012.
  Sønderjysk Forsikring har en betinget købsaftale på Brighthouse- ejendommen ved motorvejen nær Aabenraa.
  